Document ID: /roh_data/filtered/fineweb-2-filterrobots_roh.jsonl.gz/63800

Ella è la dunna la pli enconuschenta da la Bibla: la mamma da Dieu, Nossadunna, Maria. Ma la moda maniera co che ils catolics e las refurmadas vesan questa figura biblica è fitg differenta. Durant che en la baselgia catolica vain ella venerada, na gioga ella en la baselgia refurmada betg ina rolla impurtanta. Pertge e quai uschia? En quest’ediziun da Vita e cretta vaina discurri cun la teologa Esther Gisler Fischer davart questa dumonda. Ella enconuscha la vista interiura da tuttas duos varts. Entschet ha ella sco teologa catolica, è lura però convertida tar la baselgia refurmada. Ella raquinta pertge che la veneraziun da Maria po era esser problematica e pertge che la baselgia refurmada duess tuttina rescuvrir a “Nossadunna”.